stanford-oval/wikipedia huggingface dataset:
ทางด่วนในประเทศญี่ปุ่น
ทางด่วนในเมือง

ทางด่วนในเมือง (ญี่ปุ่น: 都市高速道路; โรมาจิ: Toshi Kōsokudōro) เป็นทางด่วนที่พบในเขตเมืองขนาดใหญ่หลาย ๆ เมืองของประเทศญี่ปุ่น เนื่องจากพื้นที่ไม่เพียงพอ ทางด่วนหลายสายก็มักจะก่อสร้างเป็นทางยกระดับซ้อนเหนือถนนท้องถิ่น สองโครงข่ายที่ใหญ่ที่สุด คือ ทางด่วนชูโตะในโตเกียว และทางด่วนฮันชิงในโอซากะ ส่วนโครงข่ายที่เล็กลงมา ได้แก่ นาโงยะ ฮิโรชิมะ คิตะกีวชู และฟูกูโอกะ แต่ละโครงข่ายบริหารจัดการโดยบริษัทในเมืองนั้น ๆ เอง ทางด่วนในฟูกูโอกะและคิตะกีวชูบริหารจัดการโดยบริษัทเดียวกัน แต่ถนนไม่ได้เชื่อมต่อกันและกัน
แหล่งข้อมูลอื่น

Ministry of Land, Infrastructure and Transport, Road Bureau(อังกฤษ)
Map of expressway routes (อังกฤษ)
全国の高速道路ガイド　(ญี่ปุ่น)
ภูทับเบิก

| ภูทับเบิก |
| --- | --- |
ภูทับเบิก ด้านตะวันออก จากทางหลวงแผ่นดินหมายเลข 21
จุดสูงสุด
ความสูง เหนือระดับน้ำทะเล: 1,768 เมตร (5,801 ฟุต)
พิกัด: 16°54′23″N 101°5′14″E﻿ / ﻿16.90639°N 101.08722°E﻿ / 16.90639; 101.08722 
ข้อมูลทางภูมิศาสตร์
ภูทับเบิกประเทศไทย 
ที่ตั้ง: จังหวัดเพชรบูรณ์ จังหวัดเลย
เทือกเขา: เทือกเขาเพชรบูรณ์
ข้อมูลทางธรณีวิทยา
ประเภทภูเขา: หินทราย
ป้ายชื่อหน่วยทับเบิก จุดชมวิวก่อนขึ้นภู
ภูทับเบิก เป็นยอดเขาที่สูงที่สุดในจังหวัดเพชรบูรณ์ มีความสูงจากระดับน้ำทะเลประมาณ 1,768 เมตร อยู่ตำบลวังบาล ห่างจากอำเภอหล่มสักและอำเภอหล่มเก่าประมาณ 40 กิโลเมตร มีอากาศหนาวเย็นตลอดทั้งปี เป็นที่ตั้งของหมู่บ้านชาวไทยภูเขาเผ่าม้ง ซึ่งได้อพยพมาอาศัยอยู่ที่บ้านทับเบิก  โดยอยู่ในความดูแลของศูนย์พัฒนาสงเคราะห์ชาวเขาจังหวัดเพชรบูรณ์ ประกอบด้วยอาชีพทำการเกษตรแบบขั้นบันไดตามเชิงเขา ในช่วงฤดูฝนยังมีไร่กะหล่ำปลีที่สวยงาม ส่วนฤดูหนาวมีดอกนางพญาเสือโคร่งบานเต็มภูทับเบิก
แหล่งข้อมูลอื่น

แผนที่และภาพถ่ายทางอากาศของ ภูทับเบิก
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
16°53′51″N 101°06′20″E﻿ / ﻿16.89763°N 101.10568°E﻿ / 16.89763; 101.10568
ความรักประเทศชาติ

ระวังสับสนกับ ชาตินิยม
ความรักประเทศชาติ หรือในภาษาอังกฤษจะเรียกว่า ปิตุภูมิ-มาตุภูมินิยม (อังกฤษ: patriotism) เป็นการยึดติดทางอารมณ์ที่ปัจเจกบุคคลนับว่าเป็นบ้านเกิดเมืองนอนของตน การยึดติดที่เรียก ความรู้สึกเกี่ยวกับบ้านเกิดเมืองนอน ต่างจากความรักชาติตรงที่ปิตุภูมิ-มาตุภูมินิยมให้ความสำคัญกับสถาบันแห่งรัฐเป็นหลัก ขณะที่ความรักชาติความสำคัญจะอยู่กับตัวมนุษย์เป็นหลัก ตัวอย่างเช่นในการปฏิวัติอเมริกา กลุ่มคนที่ต้องการแยกประเทศเรียกตัวเองว่าปิตุภูมินิยม เพราะถือเป็นปัญหาชาติเดียวกันทะเลาะกันเอง ความเป็นชาติสหรัฐเริ่มก่อตัวขึ้นภายหลังจากสงครามกลางเมือง
คำภาษาอังกฤษ "patriot" มีครั้งแรกในสมัยเอลิซาเบธ โดยมาจากภาษาฝรั่งเศสกลางจากภาษาละตินตอนปลาย (คริสต์ศตวรรษที่ 6) "patriota" หมายถึง "เพื่อนร่วมชาติ" (countryman) ซึงสุดท้ายมาจากภาษากรีก πατριώτης (patriōtēs) หมายถึง "จากประเทศเดียวกัน" จาก πατρίς (patris) หมายถึง "ปิตุภูมิ" นามนามธรรม patriotism ปรากฏในต้นคริสต์ศตวรรษที่ 18
ดูเพิ่ม

วันรักประเทศชาติ
แพทริออต
หุบพญาเสือ

| หุบพญาเสือ |
| --- | --- |
ประเภท: พีเรียด แอ็คชั่น-ดราม่า - สะท้อนสังคม
สร้างโดย: บริษัท โกลด์ ซี.พี.จี.เอ็นเตอร์เทนเม้นท์ จำกัด
เขียนโดย: บทประพันธ์ :  เอก รังสิโรจน์ บทโทรทัศน์ :  วิหคราชันย์
กำกับโดย: เอก รังสิโรจน์
แสดงนำ: ชนะพล สัตยา พัชร์สิตา อธิอนันตศักดิ์ รพีภัทร เอกพันธ์กุล สุพิชฌาย์ ศรีสวัสดิ์ วัชรบูล ลี้สุวรรณ ณัฐชยกานต์ ปากหวาน สุรศักดิ์ โชติทินวัฒน์ ณศรันย์ จุมพลวิวัฒน์ ภูธฤทธิ์ พรหมบันดาล ศุภวัฒน์ อ่ำประสิทธิ์
ผู้ประพันธ์ดนตรีแก่นเรื่อง: ธรรศกร ประสมสุข
ดนตรีแก่นเรื่องเปิด: "หุบพญาเสือ" ขับร้องโดย : เอก รังสิโรจน์
ดนตรีแก่นเรื่องปิด: "หนึ่งในไม่กี่คน" ขับร้องโดย : ศิรินทิพย์ หาญประดิษฐ์
ประเทศแหล่งกำเนิด:  ประเทศไทย
ภาษาต้นฉบับ:  ไทย
จำนวนตอน: 18 ตอน
การผลิต
ผู้อำนวยการผลิต: คณะกรรมการพิจารณาการผลิตละครโทรทัศน์
ผู้อำนวยการสร้าง: ฉลอง ภักดีวิจิตร พิมพ์สุภัค ภักดีวิจิตร
สถานที่ถ่ายทำ:  ประเทศไทย
ความยาวตอน: 115 นาที/ตอน
ออกอากาศ
เครือข่าย: ช่อง 7 HD
ออกอากาศ: 8 เมษายน 2565 – 15 พฤษภาคม 2565
ออกอากาศ: 23 ธันวาคม 2566 – 18 กุมภาพันธ์ 2567
หุบพญาเสือ เป็นละครโทรทัศน์แนวแอกชัน-ดราม่า ออกอากาศทางช่อง 7 HD ผลิตโดย บริษัท โกลด์ ซี.พี.จี.เอ็นเตอร์เทนเม้นท์ จำกัด สร้างโดย ฉลอง ภักดีวิจิตร บทประพันธ์โดย เอก รังสิโรจน์ บทโทรทัศน์โดย วิหคราชันย์ กำกับการแสดงโดย เอก รังสิโรจน์ นำแสดงโดย ชนะพล สัตยา , พัชร์สิตา อธิอนันตศักดิ์, รพีภัทร เอกพันธ์กุล, สุพิชฌาย์ ศรีสวัสดิ์, วัชรบูล ลี้สุวรรณ,ณัฐชยกานต์ ปากหวาน, สุรศักดิ์ โชติทินวัฒน์, ณศรันย์ จุมพลวิวัฒน์, ภูธฤทธิ์ พรหมบันดาล และ ศุภวัฒน์ อ่ำประสิทธิ์ ออกอากาศทุกวันศุกร์ เสาร์ อาทิตย์ เวลา 20.30 น. ระหว่างวันศุกร์ที่ 8 เมษายน 2565 - วันอาทิตย์ ที่ 15 พฤษภาคม 2565
หุบพญาเสือ เป็นละครที่ได้รับความนิยมอย่างแพร่หลายตั้งแต่ตอนแรกที่ออกอากาศเพราะเป็นละครที่มีเรตติ้งเปิดตัวสูงสุดแห่งปี 2565 และได้รับความนิยมสูงอย่างต่อเนื่องจนถึงตอนจบที่ได้เรทติ้งไป 6.7 ซึ่งเป็นเรตติ้งตอนจบที่สูงอันดับที่ 4 ของปี 2565 นอกจากนั้น หุบพญาเสือ ทำสถิติเป็นละครที่มีเรตติ้งอันดับหนึ่งติดต่อกันเป็นเวลา 4 สัปดาห์  และมีเรตติ้งเฉลี่ย 18 ตอนสูงที่สุดของปีอยู่ที่ 5.9 ส่งผลให้ หุบพญาเสือ กลายเป็นละครที่ได้รับความนิยมสูงสุดแห่งปี 2565
เรื่องย่อ

หุบพญาเสือ ละครพีเรียดแนวบู๊แอ็คชั่น ที่มีเนื้อหาเกี่ยวกับเรื่องความคงกระพัน และเกิดขึ้นในยุคช่วงหลังสงครามโลกครั้งที่ 2 เรื่องราวของชายชาติเสือที่ชื่อ ยอด สะอาดยิ่ง ที่เคยเป็นคนพิการชื่อแผน  มีจุดเริ่มต้นจากการที่คาร์เตอร์ อดีตทหารอเมริกัน ต้องการที่ดินของผัน (แม่ของแผน) เพราะได้เคยพบแร่ทองในลำธารโดยบังเอิญ ตอนที่เคยมาประจำที่หุบพญาเสือ ช่วงสงครามโลกครั้งที่ 2 จึงขอให้พ่อเลี้ยงบัญชา ซึ่งสนิทสนมกันตั้งแต่ครั้งนั้น ช่วยจัดการให้ ซึ่งพ่อเลี้ยงบัญชาก็ส่งลูกชายชื่อเขี้ยวไปเจราจากับผันในคราบของจอมโจรแพรแดง แต่เมื่อไม่สำเร็จ เขี้ยวจึงใช้มีดสั้นแทงผันแล้วชิงเอาโฉนดไป
นักแสดง

ละครเรื่อง หุบพญาเสือ มีนักแสดงนำดังนี้
| ละครโทรทัศน์> ตัวละคร | พ> ศ. 2565.นักแสดงหลัก |
| --- | --- |
ออกอากาศทาง: ช่อง 7
ผลิตโดย: โกลด์ ซี.พี.จี.เอ็นเตอร์เทนเม้นท์
บทประพันธ์: เอก รังสิโรจน์
บทโทรทัศน์: วิหคราชันย์
ควบคุมการผลิต: ฉลอง ภักดีวิจิตร
กำกับการแสดง: เอก รังสิโรจน์
ตัวละคร: นักแสดง
แผน ศรีโพธิ์ / ยอด สะอาดยิ่ง / เสือยอด: ชนะพล สัตยา
ไพลิน: พัชร์สิตา อธิอนันตศักดิ์
เสือไพร / ลุงสามล้อ / จอมโจรแพรแดง: รพีภัทร เอกพันธ์กุล
มะลิ: สุพิชฌาย์ ศรีสวัสดิ์
ตัวละคร: นักแสดงสมทบ
เสือเหม: วัชรบูล ลี้สุวรรณ
เขี้ยว: ณศรันย์ จุมพลวิวัฒน์
กิ่งแก้ว: ณัฐชยกานต์ ปากหวาน
สารวัตรธนู/เสือธนู: สุรศักดิ์ โชติทินวัฒน์
พ่อเลี้ยงบัญชา: ภูธฤทธิ์ พรหมบันดาล
เสี่ยทนง: พงศนารถ วินศิริ
คาร์เตอร์: ศุภวัฒน์ อ่ำประสิทธิ์
เสือด้วง: เจจินตัย แวนดิว
เสือเรือง: กุลธวัช บัวเจริญ
กระแต: เกษรา วัฒนสังข์
คุณชายตั้ม: ณัฐดนัย ชัยภูมิ
เคธี่: พิณิชา กิจเกษมพงศา
สัปเหร่อเปลื่อง: ดิเรก อมาตยกุล
อาโก: เด๋อ ดอกสะเดา
มัคทายกหวิน: วิทยา เจตะภัย
สมเกตุ: เอกตะวัน คุ้มชาติ
ปลัดสมเจต: ชาลี เนียรศิริ
เสือธง: ฉัตรมงคล บำเพ็ญ
แจ้: ณภัทร ชุ่มจิตตรี
โต้ง: ตุ้มเม้ง เถิดเทิง
สร้อย: อมิตา เกตุเพชร
เจิด: เบคิม ฤทธิ์
จง: ชาลี กรีชัย
เสริม: เฉลิมศักดิ์ แย้มขะมัง
เสือเชิด: พัฐจักร โกมาร
ศรี: ณิชารีย์ ชัยโยธา
เสือชัย: ไอศูรย์ คงดี
นักรบ: นันทพล กมุทวณิช
บัวตอง: ปาณิสรา ประถมปัทมะ
อาจารย์ดำ: จักรธิป ทองทิพย์
แอนนิต้า: นาตยา วันชะเอม
แบล๊ค: จิรภัทร พานเงิน
ตัวละคร: นักแสดงรับเชิญ
ผา: เอก รังสิโรจน์
ผู้กำกับปฐมพงษ์ ไพรรีผ่าย / ลุงขายถ่าน: พิเชษฐ ศรีราชา
พ่อเฒ่าคำอินทร์: ปรีชา เกตุคำ
อาจารย์ทองสุก: โกวิท วัฒนกุล
ผัน ศรีโพธิ์: รสริน จันทรา
โจรขเย: พศิณ กรรณสูต
ตาบุญ (ตาของมะลิ): ปราโมทย์ มีนา
พ่อของมะลิ: เอก ธณากร
เรตติง

| ตอนที่ | วันที่ออกอากาศ | Nielsen> เรตติงเฉลี่ย |
| --- | --- | --- |

| 1 | 8 เมษายน 2565 | 6.1 |
| 2 | 9 เมษายน 2565 | 5.7 |
| 3 | 10 เมษายน 2565 | 5.9 |
| 4 | 15 เมษายน 2565 | 5.4 |
| 5 | 16 เมษายน 2565 | 4.9 |
| 6 | 17 เมษายน 2565 | 5.2 |
| 7 | 22 เมษายน 2565 | 6 |
| 8 | 23 เมษายน 2565 | 6 |
| 9 | 24 เมษายน 2565 | 5.7 |
| 10 | 29 เมษายน 2565  | 5.6 |
| 11 | 30 เมษายน 2565 | 6 |
| 12 | 1 พฤษภาคม 2565 | 5.6 |
| 13 | 6 พฤษภาคม 2565 | 6.2 |
| 14 | 7 พฤษภาคม 2565 | 6 |
| 15 | 8 พฤษภาคม 2565 | 5.9 |
| 16 | 13 พฤษภาคม 2565 | 6.3 |
| 17 | 14 พฤษภาคม 2565 | 6.3 |
| 18 | 15 พฤษภาคม 2565 | 6.7 |
| เฉลี่ยทั้งหมด | เฉลี่ยทั้งหมด | 5.9 |
พุ่ม เจนเซน

| ร้อยตำรวจตรี คุณพุ่ม เจนเซน ภ> ป.ร.1 |
| --- | --- |
ไฟล์:Poom Jensen.jpg
เกิด: ภูมิ เจนเซน 16 สิงหาคม พ.ศ. 2526 แซนดีเอโก รัฐแคลิฟอร์เนีย สหรัฐ
เสียชีวิต: 26 ธันวาคม พ.ศ. 2547 (21 ปี) อำเภอตะกั่วป่า จังหวัดพังงา ประเทศไทย
สาเหตุเสียชีวิต: จมน้ำจากเหตุการณ์คลื่นสึนามิ
บิดามารดา: ปีเตอร์ แลดด์ เจนเซน ทูลกระหม่อมหญิงอุบลรัตนราชกัญญา สิริวัฒนาพรรณวดี
ร้อยตำรวจตรี นายกองตรี คุณพุ่ม เจนเซน (นามเดิม ภูมิ เจนเซน; 16 สิงหาคม พ.ศ. 2526 — 26 ธันวาคม พ.ศ. 2547) ชื่อเล่น ภู เป็นพระโอรสคนเดียวในทูลกระหม่อมหญิงอุบลรัตนราชกัญญา สิริวัฒนาพรรณวดี กับปีเตอร์ เจนเซน และยังเป็นพระภาคิไนยในพระบาทสมเด็จพระวชิรเกล้าเจ้าอยู่หัว มีพี่น้องคือท่านผู้หญิงพลอยไพลินและท่านผู้หญิงสิริกิติยา เจนเซน
คุณพุ่ม เจนเซนถึงแก่อนิจกรรมจากกรณีพิบัติภัยเมื่อวันที่ 26 ธันวาคม พ.ศ. 2547 สิริอายุได้ 21 ปีจากเหตุการณ์คลื่นสึนามิเนื่องจากเกิดแผ่นดินไหวในมหาสมุทรอินเดีย พ.ศ. 2547
ประวัติ > ชีวิตช่วงต้น

คุณพุ่ม เจนเซน มีนามเดิมว่า ภูมิ เจนเซน [อ่านว่า พู-มิ] เกิดเมื่อวันที่ 16 สิงหาคม พ.ศ. 2526 ณ โรงพยาบาลในเมืองแซนดีเอโก สหรัฐอเมริกา เป็นพระโอรสในทูลกระหม่อมหญิงอุบลรัตนราชกัญญา สิริวัฒนาพรรณวดี กับนายปีเตอร์ แลดด์ เจนเซน มีพี่น้องร่วมพระมารดา-บิดา คือท่านผู้หญิงพลอยไพลิน และท่านผู้หญิงสิริกิติยา เจนเซน ภายหลังพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานนามใหม่ว่า "พุ่ม"
คุณพุ่ม เจนเซนเกิดและเติบโตในแซนดีเอโก รัฐแคลิฟอร์เนีย สหรัฐ เมื่อแรกเกิด คุณพุ่มมีน้ำหนัก 8 ปอนด์ 16 ออนซ์ แข็งแรงและปกติ ก่อนที่จะเริ่มมีอาการของโรคออทิซึมเมื่อมีอายุได้ 18 เดือน  คุณพุ่ม เจนเซนได้เข้าศึกษาระดับมัธยมศึกษาในโรงเรียนมัธยมทอร์รีย์ไพนส์ (Torrey Pines High School) เช่นเดียวกับท่านผู้หญิงสิริกิติยา เจนเซน น้องสาว จนสำเร็จการศึกษา ภายหลังบิดาและมารดาหย่าร้างกันในปี พ.ศ. 2541 แต่คุณพุ่มต้องอยู่ในซานดีเอโกต่อจนมีอายุครบ 18 ปี ถือว่าบรรลุนิติภาวะจึงจะสามารถกลับมารักษาภายในประเทศไทยได้ เนื่องจากปัญหาการหย่าร้างของบิดาและพระมารดา  ที่สุดทูลกระหม่อมหญิงอุบลรัตนราชกัญญา สิริวัฒนาพรรณวดีได้เสด็จนิวัตกลับประเทศไทยในช่วงเดือนกรกฎาคม พ.ศ. 2544 พร้อมด้วยคุณพุ่ม  ส่วนท่านผู้หญิงพลอยไพลินยังศึกษาในกรุงลอนดอน สหราชอาณาจักร และท่านผู้หญิงสิริกิติยาเข้าศึกษาต่อในมหาวิทยาลัยแคลิฟอร์เนียริเวอร์ไซด์ โดยพำนักอยู่ร่วมกับบิดา
หลังจากกลับมายังประเทศไทย คุณพุ่มเข้าศึกษาต่อในโปรแกรมพิเศษออทิสติกที่โรงเรียนสาธิตแห่งมหาวิทยาลัยเกษตรศาสตร์ อินเตอร์เนชั่นแนลโปรแกรม และโปรแกรมวิทยาศาสตร์กีฬา คณะศึกษาศาสตร์มหาวิทยาลัยเกษตรศาสตร์
คุณพุ่มมีความสามารถพิเศษในการนับคำนวณตัวเลขปฏิทิน เพียงแค่บอกวันที่ เดือน ปีเกิด คุณพุ่มสามารถบอกได้ทันทีว่า บุคคลนั้นเกิดวันอะไร และได้รับประกาศนียบัตรทองคำจากพิพิธภัณฑ์ริบลีส์ ในฐานะคนไทยคนแรกที่มีความสามารถดังกล่าว นอกจากนี้คุณพุ่มยังมีความสามารถทางด้านการเล่นกีฬา โดยเฉพาะการเล่นเจ็ตสกี ด้วยเหตุที่คุณพุ่มป่วยเป็นโรคออทิซึม ทำให้ทูลกระหม่อมหญิงอุบลรัตนราชกัญญา สิริวัฒนาพรรณวดี ทรงสนพระทัยที่จะปฏิบัติพระกรณียกิจช่วยเหลือผู้ป่วยออทิซึมกับโรงพยาบาลยุวประสาทไวทโยปถัมภ์ และมหาวิทยาลัยเกษตรศาสตร์ พร้อมทั้งได้จัดตั้งวิทยาลัยชุมชนเพื่อเพิ่มศักยภาพผู้ป่วยออทิซึม
ประวัติ > ถึงแก่อนิจกรรม

คุณพุ่ม เจนเซน ถึงแก่อนิจกรรมเมื่อวันที่ 26 ธันวาคม พ.ศ. 2547 สิริอายุ 21 ปี ในเหตุการณ์คลื่นสึนามิ เนื่องจากแผ่นดินไหวในมหาสมุทรอินเดีย ขณะที่เล่นเจ็ตสกีอยู่ที่ชายหาดโรงแรมมันดะเลย์รีสอร์ต บ้านเขาหลัก ตำบลคึกคัก อำเภอตะกั่วป่า จังหวัดพังงา โดยได้พบศพเมื่อวันที่ 27 ธันวาคม ข้างแท็งก์น้ำหลังโรงแรมลาฟลอร่า ตำบลคึกคัก อำเภอตะกั่วป่า จังหวัดพังงา ห่างจากสถานที่ที่คุณพุ่มเล่นเจ็ตสกี 100 เมตร เหตุการณ์ครั้งนี้ทำให้องครักษ์ 4 คน และมนุษย์กบที่ถวายการอารักขาหายไป 2 คน ในส่วนพระองค์ทูลกระหม่อมหญิงอุบลรัตนราชกัญญา สิริวัฒนาพรรณวดีทรงปลอดภัยดี ส่วนคุณสิริกิติยา เจนเซนนั้นบาดเจ็บที่ขา
เมื่อเวลา 19.00 น. เครื่องบินพระที่นั่งของพระบาทสมเด็จพระวชิรเกล้าเจ้าอยู่หัว เมื่อครั้งยังทรงเป็นสมเด็จพระบรมโอสาธิราชฯ สยามมงกุฏราชกุมารทรงขับ เดินทางมาถึงท่าอากาศยาน บน.6 จากนั้นในเวลา 19.45 น. ขบวนรถพระที่นั่งที่พระบาทสมเด็จพระวชิรเกล้าเจ้าอยู่หัว ที่ฉลองพระองค์นักบินทรงขับรถพระที่นั่งนำทูลกระหม่อมหญิงอุบลรัตนราชกัญญา สิริวัฒนาพรรณวดี และคุณสิริกิติยา เจนเซน พระธิดาคนเล็ก นำขบวนรถยนต์พระที่นั่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีและพระบรมวงศานุวงศ์ รถพยาบาลหลวง หมายเลขทะเบียน รยล. 839 นำศพคุณพุ่มเข้ามาทางประตูวิเศษไชยศรีมายังศาลาสหทัยสมาคม ในพระบรมมหาราชวัง
ประวัติ > พิธีพระราชทานเพลิงศพ

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้มีการบำเพ็ญกุศลและการสวดพระอภิธรรมศพเป็นเวลา 50 วัน ณ ศาลาสหทัยสมาคมในพระบรมมหาราชวังเป็นกรณีพิเศษเพื่อสะดวกในการบำเพ็ญพระกุศลในทูลกระหม่อมหญิงอุบลรัตนฯ และพระราชทานโกศราชวงศ์เป็นกรณีพิเศษในฐานะพระราชนัดดาอีกด้วย ซึ่งมีพระบรมวงศานุวงศ์ได้ทรงบำเพ็ญพระราชกุศลพระราชทานศพคุณพุ่ม เจนเซน โดยตลอดจนถึงวันพระราชทานเพลิงศพ
วันที่ 30 เมษายน พ.ศ. 2548 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยพระบาทสมเด็จพระวชิรเกล้าเจ้าอยู่หัว (เมื่อครั้งยังทรงเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร), สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี, สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี, สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์, ทูลกระหม่อมหญิงอุบลรัตนราชกัญญา สิริวัฒนาพรรณวดี, พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ, สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา, พระเจ้าวรวงศ์เธอ พระองค์เจ้าสิริภาจุฑาภรณ์, สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (เมื่อครั้งยังทรงเป็นหม่อมเจ้าสิริวัณวรี มหิดล), ท่านผู้หญิงศรีรัศมิ์ สุวะดี (เมื่อครั้งยังเป็นหม่อมศรีรัศมิ์ มหิดล ณ อยุธยา), คุณพลอยไพลินและคุณสิริกิติยา เจนเซน ไปในการพระราชทานเพลิงศพคุณพุ่ม เจนเซน ณ เมรุหลวงหน้าพลับพลาอิสริยาภรณ์วัดเทพศิรินทราวาส
ยศทางกองอาสารักษาดินแดนและยศตำรวจ

วันที่ 10 กุมภาพันธ์ พ.ศ. 2547 คุณพุ่ม เจนเซน ได้รับมอบบัตรประจำตัวและเครื่องหมายของกองอาสารักษาดินแดนติดยศ "ว่าที่นายหมวดตรี" ซึ่งในพิธีรับมอบครั้งนั้น คุณพุ่มกล่าวว่า ภาคภูมิใจที่ได้มาเป็นทหาร ซึ่งเป็นสิ่งที่ชอบและทูลกระหม่อมแม่มีรับสั่งแสดงความยินดี พร้อมชมเชยว่าเก่งมาก ซึ่งต่อไปถ้ามีโอกาสจะช่วยเหลืองานด้านสังคม การขี่ม้าร่วมขบวนสวนสนามในวาระสำคัญ ๆ ภายหลังมีการพระราชทานยศ นายกองตรี ในวันที่ 19 กรกฎาคม พ.ศ. 2548 นอกจากติดยศนายกองตรีแล้ว คุณพุ่มยังติดยศ "ร้อยตำรวจตรี" อีกด้วย เนื่องจากเป็นตำรวจม้า สังกัดกองบังคับการสายตรวจและปฏิบัติการพิเศษ
เครื่องราชอิสริยาภรณ์

พ.ศ. 2535 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
สิ่งอันเนื่องด้วยนาม

อาคารบ้านคุณพุ่ม โรงพยาบาลวชิระภูเก็ต จังหวัดภูเก็ต
เรือตำรวจน้ำ ต.814 (เรือคุณพุ่ม)
วัดคุณพุ่ม อำเภอบึงนาราง จังหวัดพิจิตร
ศาลาการเปรียญคุณพุ่ม วัดคุณพุ่ม อำเภอบึงนาราง จังหวัดพิจิตร
วิหารคุณพุ่ม วัดคุณพุ่ม อำเภอบึงนาราง จังหวัดพิจิตร
เรือนปฏิบัติธรรม คุณพุ่ม เจนเซ่น  วัดพระยาสุเรนทร์  เขตคลองสามวา กรุงเทพมหานคร
อาคารคุณพุ่มเพื่อการปฏิบัติธรรมและพัฒนาเยาวชน วัดทุ่งบ่อแป้น อำเภอห้างฉัตร จังหวัดลำปาง
อาคารคุณพุ่ม วัดเขาพรหมสวรรค์ จังหวัดสระบุรี
ห้องประชุมคุณพุ่ม อาคารอุบลรัตนราชกัญญา โรงพยาบาลสวนปรุง จังหวัดเชียงใหม่
ศูนย์ศึกษาและพัฒนาการจัดการศึกษาพิเศษ "คุณพุ่ม" มหาวิทยาลัยเกษตรศาสตร์
มูลนิธิคุณพุ่ม ในทูลกระหม่อมหญิงอุบลรัตนราชกัญญา สิริวัฒนาพรรณวดี
แหล่งข้อมูลอื่น

มูลนิธิคุณพุ่ม[ลิงก์เสีย]
ประวัติ คุณพุ่ม เจนเซน เก็บถาวร 2006-07-04 ที่ เวย์แบ็กแมชชีน
ประมวลภาพพิธีพระราชทานเพลิงศพ คุณพุ่ม เจนเซน เก็บถาวร 2007-02-17 ที่ เวย์แบ็กแมชชีน
The Princess and the Tsunami by Gioffredo Godenzi เก็บถาวร 2011-02-25 ที่ เวย์แบ็กแมชชีน
ทางด่วน

ดูเพิ่ม: ทางด่วนในประเทศไทย
ทางหลวงรัฐออนแทรีโอหมายเลข 401 ในทางตอนใต้ของรัฐออนแทรีโอ ประเทศแคนาดา เป็นฟรีเวย์สายสำคัญของประเทศ
ทางหลวงที่ควบคุมการเข้าถึง (อังกฤษ: controlled-access highway) หรือ ทางด่วน เป็นทางหลวงประเภทหนึ่งของที่มีความสามารถที่จะรองรับปริมาณการจราจรได้จำนวนหนึ่ง ออกแบบมาเพื่อรองรับการจราจรที่รวดเร็วอย่างปลอดภัย โดยอาจจะเปิดให้ใช้ในลักษณะถนนที่เก็บค่าผ่านทางหรือไม่ก็ได้ แต่ส่วนมากมักจะเก็บค่าผ่านทาง ซึ่งในแคนาดาและทวีปเอเชียเรียก เอกซ์เพรสเวย์ (expressway) ในสหราชอาณาจักรและไอร์แลนด์เรียก มอเตอร์เวย์ (motorway) และในสหรัฐอเมริกาและออสเตรเลียเรียก ฟรีเวย์ (freeway)
ทางหลวงที่ควบคุมการเข้าถึงจะไม่มีการขัดขวางของการจราจรด้วยไฟจราจร ทางแยก และไม่มีการเข้าถึงสถานที่ที่อยู่ติดถนน เป็นอิสระจากจุดตัดที่ผ่านถนน ทางรถไฟ หรือทางเท้าที่ระดับดิน โดยอาจออกแบบเป็นทางยกระดับหรือทางลอดก็ได้ สามารถเข้าและออกจากทางหลวงนี้ได้โดยทางลาดและทางแยกต่างระดับ และมีการแบ่งทิศทางการจราจรด้วยเกาะกลาง อาจเป็นแบบราว กำแพงกั้น หรือเป็นที่ว่างปลูกหญ้า การกำจัดจุดตัดในทิศทางต่าง ๆ ช่วยเพิ่มความปลอดภัยของนักเดินทาง รวมทั้งช่วยเพิ่มความสามารถในการรองรับปริมาณจราจร
ทางหลวงที่ควบคุมการเข้าถึงมีการพัฒนาขึ้นในช่วงครึ่งแรกของศตวรรษที่ 20 ประเทศอิตาลีได้เปิดใช้ เอาโตสตราดา (อิตาลี: autostrada) เป็นครั้งแรกในปี ค.ศ. 1924 เชื่อมต่อระหว่างเมืองมิลานกับเมืองวาเรเซ (ปัจจุบันเป็น เอาโตสตราดาเอ 8) ประเทศเยอรมนีได้เริ่มสร้าง เอาโทบาน (เยอรมัน: autobahn) สายแรกเป็นระยะทาง 30 กิโลเมตร (19 ไมล์) ในปี ค.ศ. 1932 ระหว่างเมืองโคโลญกับเมืองบอนน์ (ปัจจุบันเป็นเอาโทบานหมายเลข 555) หลังจากนั้นก็ได้ก่อสร้างถนนดังกล่าวเป็นระบบทั่วประเทศ เพื่อใช้ในการเดินทางในช่วงสงครามโลกครั้งที่ 2 ส่วนในอเมริกาเหนือได้เปิดใช้ ฟรีเวย์ (freeway) หรือที่รู้จักในชื่อพาร์กเวย์ (parkway) เป็นสายแรกในนครนิวยอร์กเมื่อยุคปี 1920 และประเทศที่มีอิทธิพลมากในด้านรถไฟอย่างบริเตน ได้มีการเปิดใช้ทางเลี่ยงเมืองเพรสตัน (ปัจจุบันเป็น เอ็ม 6 มอเตอร์เวย์) ในปี ค.ศ. 1958
ประวัติศาสตร์

ทางหลวงที่ควบคุมการเข้าถึงรุ่นแรกพัฒนาขึ้นในช่วงครึ่งแรกของศตวรรษที่ 20 ลองไอแลนด์มอเตอร์พาร์กเวย์ ในเกาะลอง นครนิวยอร์ก ได้เปิดใช้เมื่อปี ค.ศ. 1908 เป็นถนนที่จำกัดการเข้าถึงสายแรกของโลก ประกอบด้วยสิ่งทันสมัยหลายอย่าง ได้แก่ พื้นเอียงบริเวณทางโค้ง ราวกันอันตราย และยางมะตอยคอนกรีตเสริมแรง
ทางหลวงที่ควบคุมการเข้าถึงสมัยใหม่มีต้นกำเนิดในช่วงต้นยุคปี 1920 เพื่อตอบสนองการเพิ่มขึ้นอย่างรวดเร็วของรถยนต์ ความต้องการที่เดินทางที่รวดเร็วมากขึ้น เช่น ถนนในเบอร์ลินที่ชื่อ AVUS เปิดใช้ในปี ค.ศ. 1921 เป็นทางหลวงที่ควบคุมการเข้าถึงที่เก่าแก่ที่สุดในยุโรป แม้ว่าครั้งแรกจะเปิดใช้เพื่อการแข่งขันก็ตาม
ทางหลวงที่เป็นทางคู่สายแรกเปิดใช้ในประเทศอิตาลีเมื่อปี ค.ศ. 1924 ระหว่างเมืองมิลานกับเมืองวาเรเซ และในปัจจุบันก็ได้กำหนดให้เป็นส่วนหนึ่งของเอาโตสตราดาเอ 8 และเอาโตสตราดาเอ 9 ทางหลวงสายนี้ ประกอยด้วยช่องจราจรเดียวต่อทิศทางไม่มีทางแยกต่างระดับ หลังจากนั้นไม่นาน นครนิวยอร์กได้เปิดใช้บรองซ์ริเวอร์พาร์กเวย์ (Bronx River Parkway) ในปี ค.ศ. 1924 บรองซ์ริเวอร์พาร์กเวย์เป็นถนนสายแรกในอเมริกาเหนือที่ใช้เกาะกลางแยกการจราจรของทั้งสองทิศทาง ถูกก่อสร้างให้มีเส้นทางผ่านสวนสาธารณะและผ่านทางแยกต่างระดับ เซาเทิร์นสเตตพาร์กเวย์เปิดใช้ในปี ค.ศ. 1927 ขณะที่ลองไอแลนด์มอเตอร์พาร์กเวย์ได้ถูกปิดไปเมื่อปี ค.ศ. 1937 และแทนที่โดยนอร์ทเทิร์นสเตตพาร์กเวย์ (เปิดใช้ในปี ค.ศ. 1931) และเชื่อมต่อกับแกรนด์เซนทรัลพาร์กเวย์ (เปิดใช้ในปี ค.ศ. 1936) ส่วนในประเทศเยอรมนี ได้เริ่มก่อสร้างเอาโทบานสายบอนน์-โคโลญในปี ค.ศ. 1929 และเปิดใช้โดยนายกเทศมนตรีเมืองโคโลญในปี ค.ศ. 1932
ทางด่วนในประเทศต่าง ๆ > สหรัฐอเมริกา

บทความหลัก: ระบบทางหลวงอินเตอร์สเตต
ระบบทางหลวงในสหรัฐอเมริกา เรียกว่า อินเตอร์สเตต (อังกฤษ: interstate) ระหว่างรัฐของสหรัฐอเมริกาเริ่มต้นก่อสร้างขึ้นจนกระทั่งครอบคลุมทั่วทุกรัฐ ประกอบไปด้วยทางหลวง 3 แบบ ได้แก่ ทางหลวงที่ไม่จำกัดความเร็ว (freeway) ทางหลวงแผ่นดิน (highway) และทางด่วน (expressway) ใช้ระบบตัวเลขกำหนดสายทาง โดยตัวเลข 1 หลักและ 2 หลักจะเป็นถนนสายหลัก โดยเส้นทางที่ลงท้ายด้วยเลขคู่จะเป็นเส้นทางข้ามจากฝั่งตะวันออกมาตะวันตก ส่วนเส้นทางที่ลงท้ายด้วยเลขคี่จะเป็นเส้นทางจากเหนือจรดใต้ ส่วนตัวเลข 3 หลักจะเป็นถนนที่เป็นสาขาหรือเส้นทางวนรอบพื้นที่ในเขตชนบท กำหนดความเร็วจำกัดอยู่ที่ 105-129 กิโลเมตรต่อชั่วโมง ขึ้นอยู่กับกฎหมายของแต่ละรัฐ
ทางด่วนในประเทศต่าง ๆ > จีน

ประเทศจีนมีระบบทางหลวงพิเศษที่เรียกว่า ระบบทางหลวงขนส่งแห่งชาติ (อังกฤษ: National Truck Highway System หรือ NTHS) มีการควบคุมการเข้าออก โดยยึดมาตรฐานของระบบทางหลวงระหว่างรัฐของประเทศสหรัฐอเมริกา เป็นต้นแบบในการก่อสร้าง มีระยะทางโครงข่ายรวม 74,000 กิโลเมตร (พ.ศ. 2553) กำหนดความเร็วจำกัดสูงสุดที่ 110-120 กิโลเมตรต่อชั่วโมง และต่ำสุด 70 กิโลเมตรต่อชั่วโมง
ทางด่วนในประเทศต่าง ๆ > สหราชอาณาจักร

โครงข่ายทางด่วนในสหราชอาณาจักรเป็นการเชื่อมโยงโครงข่ายคมนาคมตามหัวเมืองสำคัญเข้าไว้ด้วยกัน แนวคิดเรื่องมอเตอร์เวย์ในสหราชอาณาจักรเริ่มขึ้นในช่วงหลังสงครามโลกครั้งที่สอง โดยออกพระราชบัญญัติทางหลวงพิเศษขึ้นใน พ.ศ. 2492 และเปิดให้บริการทางด่วนสายแรกของสหราชอาณาจักรในปี ค.ศ. 2501 คือ เส้นทาง M1 และได้ก่อสร้างทางด่วนเส้นทางอื่น ๆ จนครบ 1,600 กิโลเมตร จนกระทั่งใน พ.ศ. 2540 รัฐบาลอังกฤษได้ลดแผนการเพิ่มโครงข่ายถนน และหันไปสร้างระบบรางแทน
ทางด่วนเกือบทั้งหมดในสหราชอาณาจักร จะเป็นถนนที่มีรถวิ่ง 2 ทาง มีช่องจราจรทั้งหมด 2–4 ช่องจราจรในแต่ละทาง ซึ่งโดยส่วนมากมี 3 ช่องจราจร โดยในปัจจุบันทางด่วนในสหราชอาณาจักรมีระยะทางรวม 3,438 กิโลเมตร และกำหนดความเร็วจำกัด 113 กิโลเมตรต่อชั่วโมง
ทางด่วนในประเทศต่าง ๆ > ประเทศไทย

บทความหลัก: ทางด่วนในประเทศไทย
ทางหลวงของประเทศไทยมีมากกว่า 97,903 กิโลเมตร แต่ทางหลวงที่มีลักษณะทางด่วนมีเพียง 382 กิโลเมตร ได้แก่ ทางหลวงพิเศษระหว่างเมือง ทางพิเศษ และทางยกระดับอุตราภิมุข ปัจจุบัน ทางหลวงพิเศษระหว่างเมืองอยู่ในความรับผิดชอบของกรมทางหลวงเปิดให้บริการ 2 เส้นทาง ได้แก่ ทางหลวงพิเศษหมายเลข 7 สายกรุงเทพมหานคร–บ้านฉาง ระยะทาง 126 กิโลเมตร และทางหลวงพิเศษหมายเลข 9 สายวงแหวนรอบนอกกรุงเทพมหานครด้านตะวันออก (บางพลี–บางปะอิน) ระยะทาง 64 กิโลเมตร รวมระยะทางทั้งหมด 190 กิโลเมตร
ตามกฎหมายไทย จะเรียกทางด่วนของการทางพิเศษแห่งประเทศไทยว่า ทางพิเศษ เรียกทางด่วนของกรมทางหลวงว่า ทางหลวงพิเศษ (ระหว่างเมือง) และเรียกทางด่วนอุตราภิมุขว่า ทางยกระดับ
ชื่อเรียกในประเทศต่าง ๆ

| 0 | 1 | 2 |
| --- | --- | --- |

สัญลักษณ์ทางด่วนในสหราชอาณาจักรและหลายประเทศในยุโรป (ซ้าย) และสัญลักษณ์ทางหลวงพิเศษในไทย (ขวา)
ในแต่ละประเทศ มีชื่อเรียกทางด่วนแตกต่างกันไป :
autoroute ในประเทศฝรั่งเศส, ประเทศโมร็อกโก, รัฐเกแบ็กในประเทศแคนาดา, บางส่วนของประเทศสวิตเซอร์แลนด์ (ที่พูดภาษาฝรั่งเศส)
auto-estrada ในประเทศโปรตุเกส
Autobahn ในประเทศเยอรมนี, ประเทศออสเตรีย และบางส่วนของประเทศสวิตเซอร์แลนด์ (ที่พูดภาษาเยอรมัน)
dálnice ใน สาธารณรัฐเช็ก
autostrada ในประเทศอิตาลี, บางส่วนของประเทศสวิตเซอร์แลนด์ (ที่พูดภาษาอิตาลี), โปแลนด์ และ ประเทศโรมาเนีย
autopista ในประเทศสเปนและประเทศเม็กซิโก
autosnelweg ในประเทศเบลเยียม (แฟลนเดอส์) และประเทศเนเธอร์แลนด์
Aftokinitódromos (Αυτοκινητόδρομος) ในประเทศกรีซ
motorvej ในประเทศเดนมาร์ก
autópálya ในประเทศฮังการี
Moottoritie/motorväg ในประเทศฟินแลนด์
motorväg ในประเทศสวีเดน
motorvei ในประเทศนอร์เวย์
автомагистраль (avtomagistral) ในประเทศรัสเซีย
avtopat ในสาธารณรัฐมาซิโดเนีย
Otoyol ในประเทศตุรกี
ในทวีปอเมริกาเหนือและในบางส่วนของประเทศออสเตรเลีย เรียกว่า "freeway" หรือ "expressway"
interstate ในสหรัฐอเมริกา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Freeways
วิกิมีเดียคอมมอนส์มีสื่อเกี่ยวกับ Motorways
Department for Transport (สหราชอาณาจักร)
Highways Agency เก็บถาวร 2008-01-11 ที่ เวย์แบ็กแมชชีน (ประเทศอังกฤษ)
Czech Motorways (สาธารณรัฐเช็ค)
Slovak Motorways (ประเทศสโลวาเกีย)
Swiss Motorways (ประเทศสวิตเซอร์แลนด์)
National Roads Authority (สาธารณรัฐไอร์แลนด์)
นโยบายการคมนาคมของสหภาพยุโรป เก็บถาวร 2006-05-09 ที่ เวย์แบ็กแมชชีน
CBRD Motorway Database (อังกฤษ)
ถนนในสหราชอาณาจักร (อังกฤษ)
สำนักงานทางหลวงพิเศษระหว่างเมือง กรมทางหลวง (ไทย)
E-Information ทางหลวงพิเศษ กรมทางหลวง เก็บถาวร 2016-03-05 ที่ เวย์แบ็กแมชชีน (ไทย)
แผนที่ทางประวัติศาสตร์ของเอาโตสตราดาเอ 8 และเอาโตสตราดาเอ 9 ในประเทศอิตาลี เป็นทางที่ควบคุมการเข้าถึงสายแรกในโลก เปิดใช้เมื่อวันที่ 21 กันยายน ค.ศ. 1924
ทางแยกต่างระดับที่เป็นจุดตัดของอินเตอร์สเตตในสหรัฐอเมริกา
ทางด่วนในประเทศจีน
รายชื่อบุคคลที่ถูกทหารและตำรวจประหารชีวิตในที่สาธารณะตามคำสั่งนายกรัฐมนตรี

การประหารชีวิตโดยทหารและตำรวจในที่สาธารณะตามคำสั่งหัวหน้าคณะรัฐประหารหรือนายกรัฐมนตรี เกิดขึ้นหลังจากรัฐประหารในประเทศไทย พ.ศ. 2501 โดยจอมพล สฤษดิ์ ธนะรัชต์ จนกระทั่งหมดอำนาจคณะปฎิวัติของจอมพล ถนอม กิตติขจรในวันที่ 15 ธันวาคม พ.ศ. 2515 ช่วงเวลาดังกล่าวมีการใช้อำนาจมาตรา 17 แห่งธรรมนูญการปกครองราชอาณาจักร และคำสั่งหัวหน้าคณะปฎิวัติ โดยนายกรัฐมนตรีโดยมติของคณะรัฐมนตรีหรือคณะปฎิวัติ ซึ่งมีอำนาจในการสั่งการหรือกระทำการใด ๆ ได้ และให้ถือว่าคำสั่งหรือการกระทำเช่นว่านั้นเป็นคำสั่งหรือการกระทำที่ชอบด้วยกฎหมาย เช่นการประหารชีวิต หรือจำคุก การประหารชีวิตตามคำสั่งนายกรัฐมนตรีในช่วงเวลาดังกล่าวมักจะเกิดภายในเรือนจำกลางบางขวาง หากคดีเกิดในพื้นที่กรุงเทพมหานคร ปทุมธานี และสมุทรปราการ ส่วนการประหารชีวิตในท้องที่เกิดเหตุจะเป็นคดีที่เกิดในจังหวัดอื่น ๆ นอกจากสามจังหวัดข้างต้น  การประหารชีวิตในท้องที่เกิดเหตุที่ดำเนินการโดยตำรวจหรือทหารหลายนายจะเรียกว่า การประหารชีวิตด้วยการยิงเป็นชุด
ต่อมาหลังจากเหตุการณ์สังหารหมู่ที่มหาวิทยาลัยธรรมศาสตร์ เมื่อวันที่ 6 ตุลาคม พ.ศ. 2519 พลเรือเอก สงัด ชลออยู่ ได้รัฐประหารหม่อมราชวงศ์เสนีย์ ปราโมช แล้วแต่งตั้งธานินทร์ กรัยวิเชียร ขึ้นเป็นนายกรัฐมนตรี และได้นำอำนาจมาตรา 17  กลับมาใช้ ผ่านมาตรา 21 ของรัฐธรรมนูญ พ.ศ. 2519
ในเดือนพฤษภาคม พ.ศ. 2520 มีการคาดการณ์ว่า สมปอง พุมวงศ์ ฆาตกรฆ่าข่มขืนเด็กหญิงอายุ 11 ขวบ ที่จังหวัดนครนายก จะเป็นบุคคลแรกที่จะถูกประหารชีวิตในท้องที่เกิดเหตุ หลังจากมีข่าวว่าธานินทร์จะใช้อำนาจมาตรา 21 ลงโทษสมปอง และมีการคาดการณ์สถานที่ประหารชีวิตว่าจะเป็นเชิงเขากระเหรี่ยง บ้านหินตั้ง อำเภอเมืองนครนายก ซึ่งเป็นสถานที่เกิดเหตุ อย่างไรก็ตามสมปองถูกประหารชีวิตตามคำสั่งนายกรัฐมนตรีที่เรือนจำจังหวัดนครนายก เนื่องจากเห็นว่าการประหารชีวิตในสถานที่เกิดเหตุไม่เหมาะสม